Kifer zu Bierschbech

D', war eng Schwaarzkifer (Pinus nigra,  pin noir,  Schwarzkiefer oder Schwarzföhre) déi bis 2015 zu Bierschbech an der Gemeng Miersch stoung an déi zënter 2002 zu de bemierkenswäerte Beem zu Lëtzebuerg gehéiert huet.

 Lokalisatioun 
De Bam stoung zu Bierschbech an der Sektioun Rolleng vun der Gemeng Miersch, am Park vum Blannenheem laanscht d'Haaptstrooss (N7).

 Geschicht 
An der éischter Hallschent vum 19. Joerhonnert hat den Nottär Michel Clement sech zu Bierschbech eng Villa gebaut a ronderëm e Park amenagéiere gelooss. D'Schwaarzkifer war also ronn 165 Joer al wéi s'ëmgehae gouf.Les arbres remarquables, 2002. Xf. Literatur

D'Proprietéit huet e puermol de Besëtzer gewiesselt, ier se vun der leschter Besëtzerin un d'Blannevereenegung verierft gouf. 1972 sinn déi éischt Blann an d'Heem agezunn. Zanterhier gouf d'Villa e puermol ëmgebaut an nei Gebaier koumen derbäi. Zënter 2016 sinn en Altersheem an e Foyer fir blann Leit am Komplex ënnerbruecht.

2015 gouf de Bam wéinst enger méiglecher Gefor fir de Stroosseverkéier ewechgeholl.

Am Park stoung bis 2001 e Wëlle Käschtebam (Aesculus hippocastanum) mam selwechten Alter wéi d'Schwaarzkifer. Et war geplangt de Käschtebam 2002 op d'Lëscht vun de bemierkenswäerte Beem zu Lëtzebuerg ze setzen; de Bam gouf awer 2001 ouni erkennbare Grond ewechgeholl.

 Entwécklung 
De Bam stoung zënter dem 29. Mäerz 1974 am Zousazinventaire vun de klasséierte Monumenter.

+Ongeféier Moosse vum Bam (m)Joerop Broschthéicht gemooss20002,860,9121,00
 = Ëmfang;  = Duerchmiesser;  = Héicht
 Biller 

 Kuckt och
 Schwaarzkifer am Park zu Heeschdref
 Bemierkenswäert Beem zu Lëtzebuerg
 Lëscht vun den nationale Monumenter an der Gemeng Miersch

 Literatur 
 Bartimes, Mett et al. Les arbres remarquables 2002. Luxembourg: Administration des eaux et forêts, 2002. Print. ISBN 2-919877-05-4 (cf. S. 198-199, Foto an Text)

 Um Spaweck 

 Quell vum Artikel wou net anescht uginn: (Les) Arbres remarquables… an der Literatur

Kifer Bierschbech
Kategorie:Gemeng Miersch